14-05-2018 நேரம் அதிகாலை 1:15 மணி அடுத்து வரக்கூடிய நாட்களிலும் தமிழிகக்தில் ஆங்காங்கே வெப்பசலன மழைக்கு வாய்ப்புகள் உண்டு கடந்த சில நாட்களுக்கு முன்பு லட்சத்தீவுகளுக்கு அருகே நிலைகொண்டிருந்த மேலடுக்கு சுழற்சியானது தற்பொழுது சோமாலியாவுக்கு கிழக்கே அரபிக்கடல் பகுதியில் நிலைகொண்டுள்ளது அடுத்து வரக்கூடிய நாட்களில் அது வலு பெற்று காற்றழுத்த தாழ்வு பகுதியாக உருமாறி சோமாலியா ,ஏமன் நாட்டு கடல் பகுதிகளை நோக்கி நகர முற்படலாம் செங்கடலை நெருங்க முற்படுகையில் அது முற்றிலும் வலுவிழந்து போக வாய்ப்புகள் உள்ளது . இனி அதன் நகர்வுகள் தொடர்பான தகவல்கள் நமக்கு தேவையற்ற கதைதான் ஆனாலும் அதனை எதற்காக இங்கு நான் குறிப்பிட்டுள்ளேன் என்றால் இனி அந்த மேலடுக்கு சுழற்சியின் காரணமாக தமிழகத்துக்கு நேரடியான பயன்கள் என்று எதுவுமே இருக்கபோவது கிடையாது என்பதனை எடுத்துரைக்க தான் ஆனால் அதன் தாக்கம் அரபிக்கடல் பகுதியில் முற்றிலும் குறையத் தொடங்கிய பிறகு மீண்டும் மாலத்தீவுகள் அருகே 16-05-2018 அல்லது 17-05-2018 ஆம் தேதிகளில் ஒரு மேலடுக்கு சுழற்சி உருவாக வாய்ப்புகள் உள்ளது இதன் காரணமாக காற்று திசை மாற்றம் (Wind Discontinuity) ஏற்பட்டு மீண்டும் தமிழக உட் பகுதிகளில் நல்ல வலுவான மழை பதிவாக வாய்ப்புகள் உள்ளது மேலும் கீழ் திசை காற்றும் மேற்கு திசை காற்றும் மோதிக்கொள்ளும் இடங்களில் காற்று திசை மாற்றம் ஏற்பட்டு (Wind Discontinuity) இடியுடன் கூடிய கனமழை பதிவாகவும் வாய்ப்புகள் உள்ளது.மொத்தத்தில் 17-05-2018 அல்லது அதற்கு பிறகு வரக்கூடிய நாட்களில் நேற்றுடன் தொடங்கியிருக்கும் இந்த வாரத்தில் தமிழகத்தின் மேற்கு ,வட மேற்கு ,வட உள் ,தென் ,தென் மேற்கு ,தென் உள் ,தென் கடலோர மாவட்டங்களில் ஆங்காங்கே நல்ல மழைக்கு வாய்ப்புகள் உண்டு.வட கடலோர மாவட்டங்களை பொறுத்தவரையில் பிறந்திருக்கும் இந்த வாரத்திலும் கடலோர பகுதிகளில் மழைக்கான வாய்ப்புகள் கொஞ்சம் குறைவு தான்.பிற்பகல் வேளையில் கிழக்கு திசைக்காற்றும் கீழ் திசை காற்றும் மோதும் பகுதியான திருவாரூர் மாவட்டத்தில் கடந்த சில நாட்களாக தொடர்ந்து மழை மேகங்கள் உருவாகி வருகின்றன ஆனால் வெப்ப சூழல்களின் காரணமாக அவை விரைவில் வலுவிழந்து விடுகின்றன.பொதுவாக வெப்பசலன மழையை பொறுத்தவரையில் மழைக்கான வாய்ப்புகள் என்பது அப்போதைய சூழல்களை பொறுத்தே அமையும் ஆகையால் மழைக்கான வாய்ப்புகளை அடுத்து வரக்கூடிய நாட்களிலும் அவ்வப்பொழுது பதிவிடுகிறேன்.